รัฐบาลไทย-ข่าวทำเนียบรัฐบาล-จังหวัดเชียงใหม่ เร่งขับเคลื่อนแก้ไขปัญหาและพัฒนาคลองแม่ข่าตามนโยบายรัฐบาล พร้อมเชิญชวนประชาชนร่วมเวทีสาธารณะสร้างความเข้าใจการพัฒนาคลองแม่ข่าและลำน้ำสาขา วันที่ 13 และ 20 ก.พ.นี้
วันพุธที่ 9 กุมภาพันธ์ 2565
จังหวัดเชียงใหม่ เร่งขับเคลื่อนแก้ไขปัญหาและพัฒนาคลองแม่ข่าตามนโยบายรัฐบาล พร้อมเชิญชวนประชาชนร่วมเวทีสาธารณะสร้างความเข้าใจการพัฒนาคลองแม่ข่าและลําน้ําสาขา วันที่ 13 และ 20 ก.พ.นี้
จังหวัดเชียงใหม่ เร่งขับเคลื่อนแก้ไขปัญหาและพัฒนาคลองแม่ข่าตามนโยบายรัฐบาล พร้อมเชิญชวนประชาชนร่วมเวทีสาธารณะสร้างความเข้าใจการพัฒนาคลองแม่ข่าและลําน้ําสาขา ในวันอาทิตย์ที่ 13 และ 20 กุมภาพันธ์ นี้ เพื่อร่วมกันสร้างสิ่งแวดล้อมที่ดี นํามาซึ่งคุณภาพชีวิตท
เมื่อวันที่ 8 ก.พ. 65 ที่ศาลากลางจังหวัดเชียงใหม่ นายประจญ ปรัชญ์สกุล ผู้ว่าราชการจังหวัดเชียงใหม่ มอบหมายให้ นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ เป็นประธานการแถลงข่าวการขับเคลื่อนการดําเนินงานของจังหวัดเชียงใหม่ประจําสัปดาห์ต่อสื่อมวลชน โดยมี หัวหน้าส่วนราชการที่เกี่ยวข้อง และสื่อมวลชนในพื้นที่จังหวัดเชียงใหม่ ร่วมรับฟัง
นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ เปิดเผยว่า พระบาทสมเด็จพระเจ้าอยู่หัว ทรงมีพระบรมราโชบายในการส่งเสริมให้ประชาชนร่วมกันดูแลรักษาสิ่งแวดล้อมโดยเฉพาะในเรื่องการดูแลรักษาแหล่งน้ํา ผ่านกิจกรรมจิตอาสาพัฒนา เพื่อพัฒนาท้องถิ่นของแต่ละชุมชนให้มีคุณภาพชีวิตและความเป็นอยู่ที่ดีขึ้น โดย พลเอก ประยุทธ์ จันทร์โอชา นายกรัฐมนตรี ได้ให้ความสําคัญและมอบนโยบายในการจัดการด้านทรัพยากรธรรมชาติและสิ่งแวดล้อมและการบริหารจัดการน้ําอย่างมีส่วนร่วมของทุกภาคส่วนในระดับพื้นที่ ซึ่งในพื้นที่จังหวัดเชียงใหม่ “คลองแม่ข่า” ถือเป็นลําน้ําสําคัญที่ประสบปัญหาน้ําเน่าเสีย ส่งผลกระทบต่อคุณภาพชีวิตของพี่น้องประชาชน โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และ นายสุทธิพงษ์ จุลเจริญ ปลัดกระทรวงมหาดไทย ได้ลงพื้นที่ติดตามการแก้ไขปัญหาน้ําเน่าเสียและพัฒนาคลองแม่ข่าอย่างต่อเนื่อง พร้อมเน้นย้ําให้จังหวัดเชียงใหม่บูรณาการหน่วยงานที่เกี่ยวข้องเร่งแก้ไขปัญหาและพัฒนาคลองแม่ข่าตลอดระยะทาง 31 กิโลเมตร ตามแผนงานที่กําหนด 4 แผนงานหลัก ได้แก่ การบริหารจัดการน้ําต้นทุน การบําบัดน้ําเสียก่อนปล่อยลงสู่ลําน้ําสาธารณะ การปรับปรุงภูมิทัศน์ และการมีส่วนร่วมของประชาชน โดยเฉพาะอย่างยิ่งการรณรงค์ป้องกันและแก้ไขปัญหามลพิษทางน้ํา ด้วยการควบคุมการบําบัดน้ําเสียจากแหล่งกําเนิดต่าง ๆ เริ่มตั้งแต่บ้านเรือน เพื่อแก้ไขปัญหาการปนเปื้อนของน้ําเสียจากขยะที่ไหลลงสู่แม่น้ําลําคลอง และทําให้บ้านเมืองมีความสวยงามและเป็นระเบียบ
นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ กล่าวว่า จังหวัดเชียงใหม่ได้กําหนดให้การแก้ไขปัญหาและพัฒนาคลองแม่ข่าเป็นนโยบายสําคัญของจังหวัดเชียงใหม่ โดยดําเนินการขับเคลื่อนภายใต้วิสัยทัศน์ “คลองสวย น้ําใส ไหลดี ชุมชนมีสุข” ซึ่งในขณะนี้ ได้ดําเนินการปรับปรุงภูมิทัศน์ริมสองฝั่งคลองแม่ข่าให้มีความสวยงาม และปรับปรุงระบบบําบัดน้ําเสียให้มีสภาพดีขึ้น นอกจากนี้ จากผลการศึกษาระบบบําบัดน้ําเสียคลองแม่ข่าทั้งระบบขององค์การบริหารส่วนจังหวัดเชียงใหม่ พบว่าคลองแม่ข่ามีน้ําเน่าเสียและสีดําขุ่นส่งผลกระทบด้านสิ่งแวดล้อมเป็นอย่างมาก จึงได้น้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “น้ําดีไล่น้ําเสีย” ด้วยการทําให้เจือจาง (Dilution) โดยการใช้น้ําที่มีคุณภาพดีจากแหล่งน้ําต้นทุนให้ไหลลงสู่คลองแม่ข่าเพื่อช่วยผลักดันน้ําเน่าเสียออกไปและช่วยให้น้ําเน่าเสียมีสภาพเจือจางลง พร้อมทั้งร่วมกับองค์การจัดการน้ําเสีย (อจน.) นําน้ําเสียไปบําบัดอย่างถูกต้องตามหลักวิชาการ
ในด้านการจัดการที่อยู่อาศัยของประชาชนที่อยู่ริมคลองแม่ข่า นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ กล่าวว่า จังหวัดเชียงใหม่ได้กําหนดแนวทางการพัฒนาที่อยู่อาศัยคลองแม่ข่าและลําน้ําสาขาจังหวัดเชียงใหม่ในเขตเทศบาลนครเชียงใหม่ 5 ด้าน ได้แก่ 1) การสร้างความเข้าใจในการพัฒนาคลองทุกมิติ สํารวจแนวเขตที่ดินตามกฎหมาย และจัดเวทีสาธารณะ 2) การสํารวจข้อมูล ด้วยการจัดตั้งทีมสํารวจข้อมูลร่วมกันระหว่างหน่วยงานระดับจังหวัด องค์กรปกครองส่วนท้องถิ่น ชุมชน และภาคประชาสังคม โดยจัดเก็บข้อมูลครอบคลุมทั้งจํานวนครัวเรือน จํานวนชุมชน ความต้องการด้านที่อยู่อาศัย และข้อเสนอจากภาคประชาชน 3) การจัดทําผังและแผนแม่บทการพัฒนา การแก้ไขปัญหาด้านที่อยู่อาศัย และการปรับภูมิทัศน์ 4) การผลักดันนโยบาย กฎหมาย และงบประมาณ เช่น การจัดทําข้อตกลงการขออนุญาตใช้ที่ดิน การเช่าที่ดิน การอยู่อาศัย และการทําสัญญาร่วมกับหน่วยงานที่เกี่ยวข้อง เป็นต้น และ 5) การขับเคลื่อนอย่างเป็นรูปธรรม ทั้งการก่อสร้างบ้านพักชั่วคราว การก่อสร้างบ้านใหม่ในที่ดินใหม่ การปรับปรุงบ้านในที่ดินเดิม และกระบวนการย้ายคนตามความต้องการด้านที่อยู่อาศัย โดยแนวทางฯ ทั้ง 5 ด้านนี้ เป็นการดําเนินการร่วมกับการสนับสนุนให้เกิดการขับเคลื่อนของชุมชนผ่านการพัฒนากลไกกลุ่ม/ชุมชน การคัดกรองสิทธิ และการพัฒนาระบบกลุ่มออมทรัพย์ชุมชน
นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ กล่าวเพิ่มเติมว่า โอกาสนี้ จังหวัดเชียงใหม่ ขอเชิญชวนพี่น้องประชาชน ร่วมเป็นส่วนหนึ่งในการขับเคลื่อนการพัฒนาและแก้ไขปัญหาคลองแม่ข่าและลําน้ําสาขา ด้านจัดการที่อยู่อาศัย ผ่านเวทีสาธารณะสร้างความเข้าใจในการพัฒนาคลองทุกมิติที่กําหนดจัดขึ้นในเดือนกุมภาพันธ์ 2565 จํานวน 2 ครั้ง ได้แก่ ครั้งที่ 1 ในวันอาทิตย์ที่ 13 กุมภาพันธ์ 2565 สําหรับประชาชนที่พักอาศัยในย่านช้างม่อย-ท่าแพ และครั้งที่ 2 ในวันอาทิตย์ที่ 20 กุมภาพันธ์ 2565 สําหรับประชาชนที่พักอาศัยในย่านช้างคลาน-ไนท์บาซาร์ ชุมชนย่านกาดก้อม-นันทาราม และชุมชนย่านชุมชนทิพยเนตร เพื่อร่วมกันขับเคลื่อนการแก้ไขปัญหาและพัฒนาคลองแม่น่าและลําน้ําสาขา ให้มีคุณภาพสิ่งแวดล้อมที่ดี อันจะนํามาซึ่งคุณภาพชีวิตที่ดี และเกิดการใช้ประโยชน์ในทรัพยากรร่วมกันอย่างยั่งยืน